Cities: Skylines

| --- | --- |

עטיפת המשחק
 כללי
 תאריך הוצאה:  Microsoft Windows, macOS, Linux   WW‏ 10 במרץ 2015   Xbox One   WW‏ 21 באפריל 2017   PlayStation 4   WW‏ 15 באוגוסט 2017   Nintendo Switch   WW‏ 13 בספטמבר 2018
 סוגה:  בניית ערים, סימולציות ניהול ובנייה
 פיתוח:  Colossal Order
 הוצאה לאור:  Paradox Interactive
 ארץ מקור:  פינלנד 
 שפות:  רוסית, ספרדית, פולנית, פורטוגזית ברזילאית, צרפתית, אנגלית, גרמנית, קוריאנית 
 עיצוב:  קרולינה קורפו   הנרי חיימקאין   מיסקה פרדמן
 סדרה:  Cities: Skylines 
 הערות:  נדרשים מעבד ומערכת הפעלה התומכים ב-64 ביט.   מערכת הפעלה מינימלית: Windows XP או OS X 10.11 או אובונטו 12.04   מערכת הפעלה מומלצת: Windows 7 או macOS 10.12 או אובונטו 14.10
 דרישות תוכנה
 גרסה:  1.13.1-f1 (יצאה ב-4 ביוני 2020)
 מנוע משחק:  יוניטי
 מצבי משחק:  שחקן יחיד
 דירוג:  E ‏(ESRB)   3 ‏(PEGI)
 פלטפורמות:  Microsoft Windows   Linux   macOS   Xbox One   PlayStation 4   Nintendo Switch
 מדיה:  DVD, הורדה דיגיטלית
 דרישות מערכת
 מעבד:  מינימום: Intel Core 2 Duo במהירות של 3.0GHz או AMD Athlon 64 X2 6400+ במהירות של 3.2GHz   מומלץ: Intel Core i5-3470 במהירות של 3.2GHz או AMD FX-6300 במהירות של 3.5GHz
 זיכרון:  מינימום: 4GB   מומלץ: 6GB
 כרטיס מסך:  מינימום: Nvidia GeForce GTX 260 או ATI Radeon HD 5670 בעל זיכרון וידאו של 512MB ותומך ב-DirectX 9.0c   מומלץ: Nvidia GeForce GTX 660 או AMD Radeon HD 7870 בעל זיכרון וידאו של 2GB ותומך ב-DirectX 11
 מקום פנוי:  15GB (כ-4GB למשחק הבסיס ועוד כ-11GB להרחבות)
 מערכת קול:  תומך ב-DirectX 9.0c
 בקרים:  מקלדת ועכבר או ג'ויסטיק
 www.citiesskylines.com
 
Cities: Skylines (בתרגום חופשי לעברית: ערים: קווי רקיע; נהגה כ-סיטיס: סקייליינס) הוא משחק וידאו מסוגת הבניית ערים וסימולציות ניהול ובנייה שפותח על ידי Colossal Order ומופץ על ידי Paradox Interactive, אשר יצא לאור למערכות ההפעלה Microsoft Windows, לינוקס ו-macOS ב-10 במרץ 2015 לקונסולת המשחקים Xbox One ב-21 באפריל 2017, לקונסולת המשחקים פלייסטיישן 4 ב-15 באוגוסט 2017 ולקונסולת המשחקים נינטנדו סוויץ' ב-13 בספטמבר 2018. במשחק, המשוחק ביחידות, השחקנים מתכננים ובונים ערים על ידי בניית תשתיות ואזורים, שליטה במיסוי, בנייה ותחזוקה של שירותים ותחבורה ציבורית תוך שמירה וניטור התקציבים, רמת הזיהום, בריאות הציבור ותעסוקתם. בנוסף השחקנים יכולים לנהל את העיר במצב ארגז חול, אשר מאפשר להם טווח פעולה רחב יותר.
Cities: Skylines מהווה התקדמות משמעותית בפיתוח משחקי סדרת Cities in Motion על ידי Colossal Order, אשר התרכזו בעיקר בעיצוב תחבורה ציבורית יעילה. בעוד שצוות המפתחים חשב כי יש לו את המיומנויות הטכניות הנדרשות על מנת להרחיב אותו למשחק בניית ערים מלא, המפיצה Paradox דחתה את הרעיון בטענה כי סדרת משחקי הווידאו סים סיטי כבר שולטת בז'אנר. אף על פי כן, בעקבות ביקורות שליליות רבות על המשחק SimCity אשר יצא לאור ב-2013, המפיצה אישרה את המשך פיתוח המשחק. מטרת המפתחים הייתה ליצור מנוע משחק המסוגל לדמות את הפעילויות היומיומיות של כמיליון אזרחים ייחודיים, תוך כדי שמירה על פשטות, כך שהשחקנים יוכלו להבין בקלות מה מתרחש בעיר שתכננו, עיצבו ובנו. הסימולציות כוללות עומסי תנועה מציאותיים ועומסים בשירותי העיר ובמחוזותיה. מאז ההוצאה לאור של המשחק, הרחבות רבות ותוכן נוסף להורדה (אנ') (DLC) יצאו לאור. כמו כן, המשחק בנוי לעבוד עם יצירות ומודים מותאמים אישית של הקהילה.
המשחק זכה לביקורות חיוביות רבות ונחשב להצלחה מסחרית, כאשר נכון ליוני 2022 נמכרו בסך הכל 12 מיליון עותקים של המשחק לכל הפלטפורמות.